# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Α. ΤΕΧΝΙΚΗ ΕΚΘΕΣΗ–ΤΕΧΝΙΚΕΣ ΑΠΑΙΤΗΣΕΙΣ & ΠΡΟΔΙΑΓΡΑΦΕΣ**

Λόγω των έντονων καιρικών φαινομένων (ισχυρές βροχοπτώσεις, καταιγίδες, ριπαίοι θυελλώδεις άνεμοι) που εκδηλώθηκαν κατά την διάρκεια του χειμώνα που μας πέρασε στην περιοχή ευθύνης του Δασαρχείου Κασσάνδρας αλλά και της θεομηνίας στις 10 Ιουλίου 2019, (σχετική η με αριθμό πρωτ. 5162/11-07-2019 ΑΔΑ: 6ΥΓΦ46ΜΚ6Π-ΙΜΙ Απόφαση του Γενικού Γραμματέα Πολιτικής Προστασίας περί κήρυξης του Δήμου Κασσάνδρας σε κατάσταση έκτακτης ανάγκης) μεγάλος αριθμός ατόμων Χαλεπίου Πεύκης, εκατέρωθεν του δασικού οδικού δικτύου έσπασαν ή ξεριζώθηκαν.

Από την επίδραση των φυσικών φαινομένων στις υποδομές του δασικού οδικού δικτύου περιοχής ευθύνης Δασαρχείου Κασσάνδρας έχουν παραχθεί σημαντικές ποσότητες προϊόντων υλοτομίας (ξερά κλαδιά) τα οποία έχουν συγκεντρωθεί παράπλευρα των ερεισμάτων των δρόμων. Επειδή τα εν λόγω προϊόντα με την πάροδο του χρόνου αποβάλουν την υγρασία τους και σταδιακά καθώς ξεραίνονται υπάρχει κίνδυνος να αναφλεγούν από την παραμικρή αιτία πυρκαγιάς δεδομένου ότι βρίσκονται δίπλα από πολυσύχναστους δρόμους και χώρους, καθίσταται άμεση ανάγκη για κατάλληλη και ασφαλή διαχείρισή τους προκειμένου να εξαλειφθεί κάθε τέτοιος κίνδυνος.

Τα προϊόντα αυτά είναι 100% ανακυκλώσιμα με φυσικό τρόπο, αλλά η φυσική ανακύκλωση τους στο περιβάλλον απαιτεί μακροχρόνια διαδικασία αποδόμησης. Η επιτάχυνση της βιοαποσύνθεσης των οργανικών υλικών (κλαδιών κλπ) επιτυγχάνεται με την αύξηση της επιφάνειας των προς αποδόμηση υλικών με θρυμματισμό, ο οποίος μειώνει τον όγκο τους τουλάχιστον κατά 5 φορές, επιταχύνει σε μεγάλο βαθμό την αποσύνθεσή τους, ενώ ταυτόχρονα μειώνει πάρα πολύ τον κίνδυνο να ανάφλεξης τους αλλά και μετάδοσης τυχόν εκδήλωσης πυρκαγιάς στο δάσος από άλλη αιτία, καθώς δρα ανασταλτικά τα πρώτα χρόνια στην ανάπτυξη της παρεδαφιαίας (χορτολιβαδικής) βλάστησης, η οποία όταν ξεραίνεται είναι αρκετά εύφλεκτη.

Προτείνεται λοιπόν ο τεμαχισμός των κλαδιών και των λοιπών δασοκομικών προϊόντων με ειδικό μηχάνημα θρυμματισμού με σκοπό τη σημαντική μείωση του όγκου τους, με ταυτόχρονο διασκορπισμό των μικροτεμαχιδίων εντός του δάσους, έτσι ώστε αφενός να μηδενίζεται ο κίνδυνος ανάφλεξής τους και ταυτόχρονα να γίνεται εμπλουτισμός με βιομάζα ταχείας αποσύνθεσης του δασικού εδάφους.

Η εκτέλεση των εργασιών θρυμματισμού προϋποθέτει τη χρήση εξειδικευμένων μηχανημάτων, τα οποία δε διαθέτει η υπηρεσία, ενώ παράλληλα απαιτείται η απασχόληση χειριστών και εργατών με ειδική τεχνογνωσία για τη χρήση τους.

Επειδή πρόκειται για εργασίες ιδιαίτερης σημασίας, οι οποίες προϋποθέτουν τη χρήση εξειδικευμένων οχημάτων, μηχανημάτων και χειριστών τους με ειδική γνώση, δεξιότητα κι εμπειρία προτείνεται, η ανάθεση αυτών σε κατάλληλο επαγγελματία (ανάδοχο) με την ανάλογη τεχνική και επαγγελματική επάρκεια.

Για το λόγο αυτό είναι αναγκαίο να κοστολογηθούν με όσο το δυνατό αντικειμενικά κριτήρια (κατόπιν έρευνας αγοράς) οι εργασίες θρυμματισμού των δασικών προϊόντων υλοτομιών που έχουν παραχθεί λόγω των έντονων καιρικών φαινομένων, έτσι ώστε να συναφθεί στα πλαίσια της υφιστάμενης νομοθεσίας, δημόσια σύμβαση με ανάδοχο που θα αναλάβει την εκτέλεση των εν λόγω εργασιών.

Ο ανάδοχος θα αναλάβει τις εργασίες θρυμματισμού των κλαδιών με δικά του τεχνικά μέσα και προσωπικό, τις οποίες θα εκτελέσει παράπλευρα του δασικού οδικού δικτύου στους οποίους έχουν συγκεντρωθεί τα υπολείμματα. To μηχάνημα θρυμματισμού θα πρέπει να έχει την δυνατότητα να μετακινείται κατά μήκος του δασικού οδικού δικτύου (χωματόδρομοι με κλίσεις και άνω του 12%), προκειμένου να προσεγγίζει τα συγκεντρωμένα από τους εργάτες του κοινωφελούς, κατά θέσεις προϊόντα και να τα θρυμματίζει. Εκεί επιτόπου θα γίνεται ταυτόχρονος διασκορπισμός των μικροτεμαχιδίων εντός του δάσους.

Το εν λόγω Τεχνικό Δελτίο (Τεχνική Έκθεση - Τεχνική περιγραφή) αφορά στη δημοπράτηση φυσικού αντικειμένου (γενικές υπηρεσίες), το οποίο συμπεριλαμβάνεται στην εγκεκριμένη μελέτη ¨Εργασίες - Δασοκομικοί χειρισμοί για την Αντιπυρική προστασία των Δημοσίων Δασών περιοχής ευθύνης Δασαρχείου Κασσάνδρας¨ (αριθ. εγκριτικής Απόφασης: 13106/5.11.2018 (ΑΔΑ: Ω7Θ6ΟΡ1Υ-ΔΞΩ) του Αναπληρωτή Δ/ντή Δασών Ν. Χαλκιδικής).

Η ανάθεση της υπηρεσίας θα γίνει σύμφωνα με τις διατάξεις του Ν.4412/16 με τη διαδικασία του συνοπτικού διαγωνισμού, και για την υλοποίησή της απαιτείται συνολική πίστωση προϋπολογισμού 14.999,04 ευρώ συμπεριλαμβανομένου του ΦΠΑ.

Η σύμβαση θα έχει ισχύ από την υπογραφή της και τουλάχιστον για τρεις (3) μήνες και με δυνατότητα παράτασης μετά από απόφαση της υπηρεσίας για όσο χρονικό διάστημα ακόμη κριθεί αναγκαίο, και εφόσον δεν έχει καλυφθεί το σύνολο των πιστώσεων που θα χορηγηθούν για το σκοπό αυτό. Η σύμβαση λήγει μετά την εξάντληση των πιστώσεων, κατόπιν έκδοσης της βεβαίωσης από την αρμόδια Επιτροπή παρακολούθησης και παραλαβής που θα συγκροτήσει η υπηρεσία, εφόσον λήξουν καλώς όλες οι συμβατικές υποχρεώσεις του αναδόχου δηλαδή θρυμματιστούν όλες οι ποσότητες των προϊόντων που εμποδίζουν την ομαλή κίνηση των οχημάτων εντός του δασικού οδικού δικτύου.

Επισημαίνεται ότι η υπηρεσία δεν είναι υποχρεωμένη να εξαντλήσει όλη την εκτιμώμενη δαπάνη του προϋπολογισμού. Η πληρωμή του αναδόχου θα γίνει μετά από παραλαβή εργασιών από την έγκριση του πρωτοκόλλου οριστικής παραλαβής από Επιτροπή παρακολούθησης και παραλαβής του Δασαρχείου Κασσάνδρας που θα συσταθεί για το σκοπό αυτό και με την κατάθεση από πλευράς του αναδόχου όλων των απαιτούμενων δικαιολογητικών που προβλέπονται για τέτοιου είδους συμβάσεις.

Η παραπάνω περιγραφόμενη Υπηρεσία φέρει αριθμό αναφοράς, σύμφωνα με την ταξινόμηση: CPV:77211000-2 (Υπηρεσίες σχετιζόμενες με υλοτομία).

**Β – ΤΕΧΝΙΚΗ ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**1. ΤΕΧΝΙΚΗ ΠΕΡΙΓΡΑΦΗ**

Τα προϊόντα υλοτομίας από την επίδραση των φυσικών φαινομένων των οποίων ο θρυμματισμός θεωρείται απαραίτητος, βρίσκονται συγκεντρωμένα σε σωρούς παραπλεύρως του δασικού οδικού δικτύου της περιοχής ευθύνης του Δασαρχείου Κασσάνδρας ενώ ο όγκος τους εκτιμάται σε 4.032,00 χωρικά κυβικά μέτρα περίπου.

Διευκρινίζεται ότι ο υπολογισμός των χ.κ.μ. θα γίνεται επί συμπιεσμένων προϊόντων κλαδεύσεων στο βαθμό που αυτά μπορούν να συμπιεστούν με χειρονακτική πίεση ασκούμενη από εργάτη. Αρμόδιος για τον υπολογισμό των ποσοτήτων που έχουν παραχθεί και πρόκειται να θρυμματιστεί, είναι αποκλειστικά και μόνο το ορισμένο υπηρεσιακό όργανο. Σε περίπτωση ασυμφωνίας, ακολουθείται η προβλεπόμενη από τον νόμο διαδικασία περί ενστάσεων.

Αναλυτικά η υπηρεσία περιλαμβάνει τις εξής εργασίες που θα βαρύνουν τον ανάδοχο :

1. Θρυμματισμός των κλαδιών και λοιπών δασοκομικών προϊόντων με κατάλληλο μεταφερόμενο θρυμματιστή αυτοτροφοδοτούμενο ή μη, με άδεια μηχανήματος έργου σε ισχύ, που θα φέρει κατάλληλη χοάνη τροφοδοσίας και χοάνη διασκορπισμού, με ισχύ μηχανήματος θρυμματισμού που θα μπορεί να θρυμματίζει με ευκολία ξυλοτεμάχια διαμέτρου έως 10 εκατοστών. **Αν το μηχάνημα θρυμματισμού αποτελεί παρελκόμενο εξάρτημα που προσαρμόζεται ή ρυμουλκείται από άλλο μηχάνημα (ελκυστήρας, κλπ), θα πρέπει το μηχάνημα που ρυμουλκεί ή φέρει τον θρυμματιστή να φέρει την κατάλληλη άδεια.**

2. Διασκορπισμό του θρυμματισμένου υλικού αποκλειστικά εντός του εδάφους του δάσους και σε καμία περίπτωση εντός του δρόμου ή σε άλλη παρακείμενη ιδιοκτησία.

Οι εργασίες θα εκτελούνται με την εποπτεία και την καθοδήγηση του Δασαρχείου Κασσάνδρας. **Απαραίτητη προϋπόθεση είναι η προσέγγιση του μηχανήματος θρυμματισμού στις θέσεις παρόδια των δρόμων όπου βρίσκονται συγκεντρωμένα τα υπολείμματα των υλοτομιών.**

Σε περίπτωση που ο ανάδοχος επιλέξει να χρησιμοποιήσει σταθερό μηχάνημα θρυμματισμού η μετακίνηση - μεταφορά των προϊόντων υλοτομίας μέχρι το μηχάνημα θρυμματισμού βαρύνει τον τελευταίο.

Η δαπάνη μεταφοράς του μηχανήματος θρυμματισμού στις θέσεις συγκέντρωσης των προϊόντων κατά την έναρξη των εργασιών και κατά την αποχώρηση του από αυτές βαρύνει τον ανάδοχο.

**Οι μέρες και οι ώρες εργασίας καθώς και οι θέσεις εργασίας θα υποδειχθούν από το αρμόδιο υπηρεσιακό όργανο και εξαρτώνται από την προτεραιότητα για την αντιπυρική προστασία κάθε περιοχής. Αυτό σημαίνει ότι ο ανάδοχος θα εκτελεί τις εργασίες θρυμματισμού κατόπιν υποδείξεως και έπειτα από σχετική ειδοποίηση της Υπηρεσίας μας δύο (2) μέρες νωρίτερα.**

Σύμφωνα μετά παραπάνω κατ’ ελάχιστον ο ανάδοχος θα πρέπει να διαθέτει :

α) Κατάλληλο θρυμματιστή- σπαστήρα ξυλείας αυτοτροφοδοτούμενο ή μη, με άδεια μηχανήματος έργου σε ισχύ (αν απαιτείται) , που θα φέρει κατάλληλη χοάνη τροφοδοσίας και χοάνη διασκορπισμού, με ισχύ μηχανήματος θρυμματισμού που θα μπορεί να θρυμματίζει με ευκολία ξυλοτεμάχια διαμέτρου έως 10 εκατοστών του μέτρου.

β) Το απαραίτητο Εργατοτεχνικό Δυναμικό.

Σύμφωνα με τις ανωτέρω προδιαγραφές η εκτιμώμενη ποσότητα που υφίσταται μαζί με αυτή που εκτιμάται ότι θα παραχθεί κατά την υλοποίηση του προγράμματος, περιλαμβάνεται στον παρακάτω πίνακα:

 ΠΙΝΑΚΑΣ ΠΡΟΜΕΤΡΗΣΗΣ

|  |  |  |  |
| --- | --- | --- | --- |
| **α/α** | **ΠΕΡΙΓΡΑΦΗ** | **ΕΚΤΙΜΩΜΕΝΗ ΠΟΣΟΤΗΤΑ** | **ΜΟΝΑΔΑ ΜΕΤΡΗΣΗΣ** |
| **1.** | Παρόδιος θρυμματισμός προϊόντων υλοτομιών που προήλθαν από την επίδραση φυσικών φαινομένων, με διάμετρο έως 10 εκατοστά, με μηχάνημα θρυμματισμού, με διασκορπισμό των προϊόντων θρυμματισμού εντός του δάσους. Στην εργασία περιλαμβάνεται και η μεταφορά του μηχανήματος θρυμματισμού στα σημεία συγκέντρωσης των προϊόντων (κατά μήκος του δασικού οδικού δικτύου). | 4.032,00 | Χωρικά Κυβικά Μέτρα |

**2. ΑΠΑΡΑΙΤΗΤΑ ΤΕΧΝΙΚΑ ΠΡΟΣΟΝΤΑ ΑΝΑΔΟΧΟΥ**

Στο διαγωνισμό δικαιούνται να συμμετάσχουν επιχειρήσεις παροχής υπηρεσιών φυσικών προσώπων (ατομικών επιχειρήσεων) ή αντίστοιχων νομικών, αυτοτελώς ή σε κοινοπραξία που θα συσταθεί ή έχει ήδη συσταθεί και πρέπει απαραίτητα, να διαθέτουν πιστοποιητικό του οικείου επιμελητηρίου με το οποίο θα προκύπτει το συναφές της επαγγελματικής τους δραστηριότητας με το αντικείμενο εργασίας.

 Για τις ανωτέρω περιγραφόμενες εργασίες οι διαγωνιζόμενοι θα πρέπει απαραίτητα με ποινή αποκλεισμού να διαθέτουν τα εξής :

* **Υπεύθυνη δήλωση ότι διαθέτουν τον κατάλληλο εξοπλισµό και τεχνικό προσωπικό εφοδιασµένο µε τις απαραίτητες νόµιµες άδειες για την εκτέλεση των ανωτέρω εργασιών και ότι θα εκτελέσουν την εργασία σύμφωνα με τα αναφερόμενα στην παρούσα τεχνική περιγραφή.**
* **Άδεια μηχανήματος έργου σε ισχύ (σε περίπτωση που είναι οδηγούμενο)** θρυμματιστή-σπαστήρα ξυλείας αυτοτροφοδοτούμενο ή μη, που θα φέρει κατάλληλη χοάνη τροφοδοσίας και χοάνη διασκορπισμού, με ισχύ μηχανήματος θρυμματισμού που θα μπορεί να θρυμματίζει με ευκολία ξυλοτεμάχια διαμέτρου έως 10 εκατοστών του μέτρου. **Αν το μηχάνημα θρυμματισμού αποτελεί παρελκόμενο εξάρτημα που προσαρμόζεται ή ρυμουλκείται από άλλο μηχάνημα (ελκυστήρας, κλπ), θα πρέπει το μηχάνημα που ρυμουλκεί ή φέρει τον θρυμματιστή να διαθέτει την κατάλληλη άδεια. Σε περίπτωση που δεν διαθέτουν το σχετικό εξοπλισμό (θρυμματιστή) να προσκομιστεί συμφωνητικό συνεργασίας- μίσθωσης με τους ιδιοκτήτες αυτού.**

**3. ΥΠΟΧΡΕΩΣΕΙΣ ΑΝΑΔΟΧΟΥ**

1. Ο ανάδοχος τελεί πάντοτε υπό την εποπτεία του Δασαρχείου Κασσάνδρας, προς τις εντολές και οδηγίες του οποίου οφείλει να συμμορφώνεται.
2. Ο ανάδοχος υποχρεούται να εφαρμόζει της περί τάξεως και ασφάλειας επί ατυχημάτων αστυνομικές διατάξεις και έχει την αποκλειστική ευθύνη για οποιοδήποτε ατύχημα ή βλάβη, που θα συμβεί στον ίδιο, στο προσωπικό του ή τρίτους από ενέργειες που έχουν άμεση ή έµμεση σχέση µε την εκτέλεση της εργασίας.
3. Το πάσης φύσεως και ειδικότητας έμμισθο προσωπικό για την εκτέλεση της εργασίας αμείβεται και ασφαλίζεται αποκλειστικά από τον ανάδοχο. Σημειώνεται ρητά ότι απαγορεύεται η απασχόληση ανασφάλιστου προσωπικού. Σε περίπτωση απασχόλησης αλλοδαπών θα πρέπει αυτοί να κατέχουν νόμιμη άδεια εργασίας η οποία θα θεωρείται από τις αρμόδιες υπηρεσίες.
4. Ο ανάδοχος ευθύνεται απεριόριστα για τις ζημιές προς τρίτους τις οποίες θα προξενήσει κατά τις εργασίες του µε την υπαιτιότητα του. Ο μηχανολογικός εξοπλισμός του αναδόχου που θα χρησιμοποιηθεί για την εκτέλεση της εργασίας θα πρέπει να είναι ασφαλισμένος για σωματικές βλάβες και ζημίες έναντι τρίτων.
5. Όλες οι απαραίτητες εργασίες θα γίνονται σύμφωνα µε τα οριζόμενα της τεχνικής περιγραφής, και θα πρέπει µε πλήρη και αποκλειστική ευθύνη του αναδόχου να ληφθούν όλα τα απαραίτητα µέτρα ασφαλείας .
6. Οι εργασίες θα γίνονται από κατάλληλα εκπαιδευμένο εργατοτεχνικό προσωπικό, υπό την επίβλεψη υπευθύνων του αναδόχου.
7. Ο ανάδοχος υποχρεούται να έχει στη διάθεση του για τις εργασίες όλο το απαιτούμενο προσωπικό, υλικά, μηχανήματα, οχήματα, εργαλεία και οποιαδήποτε άλλα μέσα είναι απαραίτητα.
8. Τα μηχανήματα, οι συσκευές, τα όργανα και τα πάσης φύσεως υλικά που χρησιμοποιούνται πρέπει να πληρούν τις τεχνικές προδιαγραφές που απαιτούνται για την καλή εκτέλεση των εργασιών.
9. Ο ανάδοχος με δική του ευθύνη και μέριμνα αναλαμβάνει το κόστος και τα έξοδα που αφορούν στη διάθεση του συνόλου του απαιτούμενου εξοπλισμού για την εκτέλεση της εργασίας, το προσωπικό που θα χρησιμοποιήσει τα ασφάλιστρα (κάθε είδους), τη συντήρηση και επισκευή του εξοπλισμού, τα καύσιμα, λιπαντικά, το Κ.Τ.Ε.Ο., τους φόρους και τα τέλη κυκλοφορίας οχημάτων.
10. Ο ανάδοχος θα πρέπει να διαθέτει τον εξοπλισμό και την τεχνογνωσία για την εκτέλεση της εργασίας. Ο μηχανολογικός εξοπλισμός που θα χρησιμοποιηθεί θα πρέπει να είναι εφοδιασμένος με τις νόμιμες άδειες.
11. Σε περίπτωση βλάβης του µηχανολογικού εξοπλισμού ή καθοιονδήποτε τρόπο αδυναμίας εκτέλεσης εργασίας, ο ανάδοχος υποχρεούται στην άμεση αντικατάσταση του µε άλλο έτσι ώστε να ολοκληρωθεί το προβλεπόμενο πρόγραµµα εργασιών χωρίς διακοπή. Υποχρεούται να ειδοποιήσει εγγράφως την αρμόδια υπηρεσία για την αδυναμία εκτέλεσης της προγραμματισμένης εργασίας και να ενημερώσει µε ποιο τρόπο και σε πόσο χρονικό διάστημα προβλέπει να προβεί στην επανόρθωση της.
12. Ο ανάδοχος οφείλει να παρέχει τις υπηρεσίες του σε συνεργασία με την υπηρεσία η οποία είναι αρμόδια για την διοίκηση, επίβλεψη και έλεγχο των εργασιών.
13. Η παραλαβή εργασιών θα γίνει από την επιτροπή παρακολούθησης και παραλαβής του Δασαρχείου Κασσάνδρας εφάπαξ μετά την ολοκλήρωσή τους με τη σύνταξη πρωτόκολλου οριστικής παραλαβής που θα εγκριθεί από την Δ/νση Δασών Χαλκιδικής.
14. Το διάστημα παροχής των υπηρεσιών του αναδόχου αρχίζει με την υπογραφή της Σύμβασης και με δυνατότητα παράτασης μετά από απόφαση της υπηρεσίας για όσο χρονικό διάστημα ακόμη κριθεί αναγκαίο, με απόφαση της υπηρεσίας εφόσον υπάρχει πίστωση και εφόσον έχουν παραχθεί επιπλέον ποσότητες από την εργασία των εργατών της κοινωφελούς. Λήγει μετά την εξάντληση των πιστώσεων, και κατόπιν έκδοσης της βεβαίωσης της επιτροπής παρακολούθησης και παραλαβής ότι έληξαν ικανοποιητικά όλες οι συμβατικές υποχρεώσεις.
15. Η πληρωμή του αναδόχου θα γίνει μετά την ολοκλήρωση των εργασιών και ύστερα από τη σύνταξη και έγκριση του πρωτόκολλου οριστικής παραλαβής της υπηρεσίας.
16. Η υπηρεσία διατηρεί το δικαίωμα, όταν αποδεδειγμένα κρίνει ότι ο ανάδοχος εκτελεί το έργο πλημμελώς και ότι παρουσιάζει επανάληψη της αντισυμβατικής συμπεριφοράς, να τον καταστήσει έκπτωτο και να εφαρμόσει τις ανάλογες κυρώσεις σύμφωνα με τις διατάξεις του Ν.4412/2016, αφού πρώτα τον καλέσει να υποβάλει τις απόψεις του εγγράφως.

|  |
| --- |
| **4. ΑΝΑΛΥΣΗ ΤΙΜΩΝ****ΑΝΑΛΥΣΗ ΤΙΜΩΝ** |
| **(σύμφωνα με τα Αναλυτικά Τιμολόγια Έργων Πρασίνου 3ου Τριμήνου 2012)** |
|  |  |  |  |  |  |  |
| **ΑΡΘΡΟ 1** |
|  |  |  |  |  |  |  |
|  |  |  |  |  |  |  |
| Παρόδιος θρυμματισμός προϊόντων υλοτομιών, που προήλθαν από την επίδραση φυσικών φαινομένων, με διάμετρο έως 10 εκατοστά, με μηχάνημα θρυμματισμού, με διασκορπισμό των προϊόντων θρυμματισμού εντός του δάσους. Στην εργασία περιλαμβάνεται και η μεταφορά του μηχανήματος θρυμματισμού στα σημεία συγκέντρωσης των προϊόντων (κατά μήκος του δασικού οδικού δικτύου). |
|
|
|
|
|
|
|
|  |  |  |  |  |  |  |
| **Α/Α** | **ΕΡΓΑΣΙΑ** | **Μ.Μ.** | **ΠΟΣΟΤΗΤΑ** | **ΤΙΜΗ** | **ΚΟΣΤΟΣ** |
| 1 | Εργασία μηχανήματος θρυμματισμού Ελκυστήρας με θρυμματιστικό εξάρτημα (550) | Η.Δ. | 0,0038 | 402,79 | 1,53 |
| 2 | Εργασία ειδικευμένου εργάτη (112) | ώρες | 0,0873 | 16,84 | 1,47 |
|   | **T.E. =** | **3,00** |

**5. ΤΙΜΟΛΟΓΙΟ ΕΦΑΡΜΟΓΉΣ**

|  |
| --- |
| **ΤΙΜΟΛΟΓΙΟ ΕΦΑΡΜΟΓΗΣ** |
| (σύμφωνα με τα Αναλυτικά Τιμολόγια Έργων Πρασίνου 3ου Τριμήνου 2012) |
| **Α/Α** | **Άρθρο** | **Είδος Εργασίας - Υλικών** | **ΕίδοςΜονάδας** | **Τιμή Μονάδας****(Ευρώ)** |
| 1 | Άρθρο 1 | Παρόδιος θρυμματισμός προϊόντων υλοτομιών που προήλθαν από την επίδραση φυσικών φαινομένων, με διάμετρο έως 10 εκατοστά, με μηχάνημα θρυμματισμού, με διασκορπισμό των προϊόντων θρυμματισμού εντός του δάσους. Στην εργασία περιλαμβάνεται και η μεταφορά του μηχανήματος θρυμματισμού στα σημεία συγκέντρωσης των προϊόντων (κατά μήκος του δασικού οδικού δικτύου). | xωρικό κυβικό μέτρο(χ.κ.μ.) | 3,00 |
|  |  |  |  |  |
|  |  |  |  |  |

**6. ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **A/Α** | **ΕΙΔΟΣ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ****(ΕΥΡΩ)** | **ΔΑΠΑΝΗ****(ΕΥΡΩ)** |
| **1** | Παρόδιος θρυμματισμός προϊόντων υλοτομιών που προήλθαν από την επίδραση φυσικών φαινομένων, με διάμετρο έως 10 εκατοστά, με μηχάνημα θρυμματισμού, με διασκορπισμό των προϊόντων θρυμματισμού εντός του δάσους. Στην εργασία περιλαμβάνεται και η μεταφορά του μηχανήματος θρυμματισμού στα σημεία συγκέντρωσης των προϊόντων (κατά μήκος του δασικού οδικού δικτύου). | **χ.κ.μ.** | **4.032,00** | **3,00** | **12.096,00** |
|  |  |  |  | **ΣΥΝΟΛΟ** | **12.096,00** |
|  |  |  |  | **Φ.Π.Α. 24%**  | **2.903,04** |
|  | **ΓΕΝΙΚΟ ΣΥΝΟΛΟ** | **14.999,04** |

**ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

**Χρηματοδότηση:**

Φορέας χρηματοδότησης της παρούσας σύμβασης είναι Π.Δ.Ε. Η δαπάνη για την εν λόγω σύμβαση βαρύνει την ΣΑΕΠ 508 Έργο 2014ΕΠ50800003 0200 του Π.Δ.Ε. του οικονομικού έτους 2019 για ποσό 15.000,00 ευρώ, σύμφωνα με το αριθ. πρωτ. 4050/15-07-2019 έγγραφο της Γενικής Δ/νσης Δασών Αγροτικών Υποθέσεων της Α.Δ.Μ.Θ..

Η εκτιμώμενη συνολική αξία της σύμβασης περιλαμβάνει τόσο την αξία των υπηρεσιών (εργασιών) όσο και το κόστος των ενσωματωμένων υλικών που απαιτούνται και τα οποία θα προμηθευτεί και θα επεξεργαστεί ο ανάδοχος.

Εκτιμώμενη συνολική αξία σύμβασης σε ευρώ, χωρίς ΦΠΑ : **12.096,00 €.** Αξία ΦΠΑ: **2.903,04 €.**

Συνολική αξία με Φ.Π.Α: **14.999,04 €.**

Κασσάνδρεια, 22-07-2019

|  |  |  |
| --- | --- | --- |
| ΣΥΝΤΑΧΘΗΚΕ |  | ΕΛΕΓΧΘΗΚΕ & ΘΕΩΡΗΘΗΚΕ |
| Οι ΣυντάκτεςΜαργαρίτα ΜπαχαντουριάνΔασολόγος Άγγελος ΚοσμαδέληςΤΕ Μηχανικών |  | Η Αναπληρώτρια Δασάρχης ΚασσάνδραςΜαργαρίτα ΜπαχαντουριάνΔασολόγος  |
| ΕΓΚΡΙΘΗΚΕ |
| Με την αριθ. πρωτ. 12595/30-07-2019 (ΑΔA: 6ΠΠ3ΟΡ1Υ-ΘΙ7) Απόφαση της Δ/νσης Δασών Ν. ΧαλκιδικήςΟ Αναπληρωτής Δ/ντής Δασών Ν. ΧαλκιδικήςΓεώργιος Καψάλης Δασολόγος |